Ашьапылампыл азы Аԥсны Ахраҿа аиуразы ахәмарра алахәылацәа алыркааит абасала: "Нарҭ" Аԥсны ашьапылампыл азы 27-тәи ачемпионат аҿы иреиӷьу команданы иршьахьан азы, "Гагра" - атәыла Ахраҿа аиухьан азы.
Бадраҟ Аҩӡба, Sputnik
Аԥсны Ахраҿа хадазы ахәмарра амш аҽны ихьҭан, ақәа леиуан, аха уи иахьмырԥшкәа ашьапылампылтә сезон хацзыркыз ахәмарра ахәаԥшразы астадион "Динамо" ахь имаҷҩымкәа ауаа неит.
Ахәмарра алагаанӡа ашьапылампыласцәеи ахәаԥшцәеи ақәҿиарақәеи аманшәалареи рзеиӷьаршьеит Аԥсны Аҿари аспорти рзы аҳәынҭқарратә еилакы ахантәаҩы Џьамал Гәбази Аԥсны ашьапылампыл азы Афедерациа аиҳабы Ҭарашь Ҳагбеи.
"Бзиала шәаабеит, ашьапылампыласцәа, ари аспорт хкы абзиабаҩцәа, Аԥсны ашьапылампыл азы Афедерациа ахьӡала ишәыдысныҳәалоит ашьапылампылтә сезон ахацыркра. Сгәыӷуеит, иԥшӡаны, ааха ҳмоукәа ахәмаррақәа мҩаԥаагоит ҳәа", - иҳәеит Ҭарашь Ҳагба.
Азеиӷьашьарақәа рнаҩс ахәмарра хацыркын, "Нарҭ" ашьапылампыласцәа иаразнак ахәмарра рнапахьы иааргеит, еиҳа ампыл хылаԥшра азнауа иалагеит. Аҳҭнықалақь ахәмарҩцәа ҩынтә-хынтә рҽазыршәеит ампыл амба аҭаршәразы, раԥхьа уи илшеит 14-тәи аномер Алан Кәыҵниа, ахәмарра алҵшәа 1:0.
Арҭ арбагақәа рҟны "Нарҭаа" аангылозма, еиҳа рыҽдырӷәӷәеит, гагратәи акоманда рымба лассы-лассы иажәлон. Аха Илиа Шьерба - гаграа рымбахьчаҩ - игәы иҽанын.
Гагратәи акоманда рымчқәеи рыгәҽанызаареи рзымхеит, "Нарҭ" ахәмарҩы 19-тәи аномер Нугзар Ханагәуа, иара анаӡарантәи илшеит ампыл амба аҭаршәра, уи алагьы 2:0 ҳәа актәи атаим хыркәшахеит.
Аҩбатәи атаим аҿы "Гагра" аҵахара агәы иҭамызт, ашьапылампыласцәа ирлас-ырлас амбахь ажәыларақәа мҩаԥыргон, ампыл аҭаршәра акырынтә рҽазыршәеит. Гагратәи акоманда еиқәырццакны ажәыларақәа мҩаԥыргеит, аха аҟәатәи амбахьчаҩ Инал Қацәба мпылкгьы еиҩымшәеит, агәҽанызаара ду рыманы ихәмаруан "Нарҭаа".
Анаҩсан, ампыл рнапахь иааргеит аҟәатәи ахәмырҩцәа, Ҭемыр Агрба ампыл ҭаиршәит - 3:0, минуҭқәак рышьҭахь актәи ампыл ҭазыршәыз Алан Кәыҵниа аԥшьбатәи ампыл ҭаиршәуеит. Ахәмарра ахыркәшара уамак шагмыз ахәмарра аҽырҭынчит, аха ус Ҭемыр Агрба еиҭа даҽа мпылк ҭаиршәит.
Егьа ус акәзаргьы, "Гагра" иалшеит мпылк амба аҭаршәра, уи 11-тәи аномер Денис Павлов иоуп. Афиналтә шәыршәырбжьы гаанӡа Алан Кәыҵниа ари ахәмарра аҿы ахԥатәи импыл ҭаиршәит, "Нарҭаа" рзы иара афбатәиин.
Ахәмарра хыркәшан 6:1 ҳәа аҟәатәи "Нарҭ" риааирала. Аматч иреиӷьу ахәмарҩы ҳәа далкаан "Нарҭ" ашьапылампыласҩы Алан Кәыҵниа.
АҞӘА, лаҵара 12 - Sputnik, Асмаҭ Ҵәыџьԥҳа. Гәылрыԥшьтәи араионтә ӡбарҭа аӡбаҩ Игор Агәмаа Ахра Аҩӡба иҳәарала аус аҽа хьчаҩык иадгалара дақәшаҳаҭхеит.
Уаанӡа Ахра Аҩӡба иус ахәаԥшра урыстәылатәи адукат Сергеи Белиак иалахәхаразы азыҳәа ҟаиҵеит. Аӡбамҭа адкыларазы аӡбаҩцәа аилацәажәаратә уадахь инеиит.
Уаанӡа Ахра Аҩӡба иинтересқәа лыхьчон адукат Инга Габилаиаԥҳа.
Гәылрыԥшьтәи араионтә ӡбарҭаҿы Ахра Аҩӡбеи иара идгылаҩцәеи рус азы аилатәара хацдыркит. Дара ахара рыдҵоуп абџьари аџьаԥҳани закәаншьаҭа рымамкәа раахәара, рыҵәахра, рымҩангара, рныҟәгара ахьымҩаԥигоз азы.
Ари аҩыза аумҭазы ахәҭаҷ иазыԥхьагәанаҭоит ҩышықәса инаркны фышықәсанӡа ҭакрала ахыгара.
АҞӘА, лаҵара 12 - Sputnik. Аԥсны иҟоу Урыстәыла Аладатәи арратә округ азенит ракетатә ҟәшақәа аҽазыҟаҵарақәа мҩаԥыргеит. Аҽазыҟаҵарақәа раан Урыстәылатәи азенитчикцәа Амшын еиқәа акваториаҿы "аӷа" аԥырҩы дызҭам ихархәагақәа карыжьит ҳәа аанацҳауеит аокруг апресс-маҵзура.
"Аӷа" иԥрыгатә хархәагақәа ракәны ахархәара рыҭан аԥрыга аппаратқәа "Орлан", "Застава", "Гранат". Ацәҟьарақәа ирықәдыршәон аракетақәа релектронтә ҭырҟьагақәа рыла.
Аусдҵақәа рынагӡаразы аруаа атехника аибашьратә ҭагылазаашьала иаздырхиеит, ахацыркратә позициақәа ааныркылеит, еиҿыркааит аимадареи анапхгараҭареи рсистема. Абри ашьҭахь аԥшыхәра мҩаԥганы Амшын еиқәа акваториаҿы аԥырҩы дызҭам ахархәагақәа карыжьит.
Аҽазыҟаҵарақәа мҩаԥысуан аполигон Нагвалоу аҿы Аԥсны иҟоу Аладатәи арратә округ 200-ҩык аруааи 40 ак арратә техникеи алархәны. Ахархәара рыҭан азенит-ракетатә комплексқәа "Оса-АКМ", "Стрела-10" , еиҭарго ЗРК "Игла".